Պատմագետը նշում է, որ միջնադարում նույնպես զարգացնում էին կոնստրուկցիան և պլաստիկան՝ պահպանելով կանոնը: Այս պարագայում շատ կարևոր էր, թե ով էր կառույցի պատվիրատուն և ինչ քաղաքական համակարգ գոյություն ուներ տվյալ երկրում: Մանվել Սարգսյանը օրինակ է բերում Պարսկաստանում կառուցված հայկական եկեղեցիները. դրանք մզկիթի էլեմենտներ են պարունակում, քանի որ պատվիրատուն պարսից շահն էր: